Matovič, Igor, podpredseda vlády a minister financií SR (2022-05-20):
Takto no. Niekto tu bojuje a skrýva sa za krúžky, kritizuje krúžky, len aby ospravedlnil to, že si ho Fico kúpil za to, že aby nepodporil tento návrh. Lebo komu nevyhovuje tento návrh v tejto sále najviac je Fico a Pellegrini. To, že tu ľudia, čo sa tvária akože REPUBLIKA, že oni sú niečo nové, v skutočnosti že to sú len poskokovia Fica, ktorých si kúpili, nahovorili na to, aby rozbili ĽSNS, o tom vieme všetci. Ono v kritických situáciách, keď prichádzajú také tie, tie zlomové hlasovania, vtedy krásne sa dá preveriť, ktorú stranu držia, aká je ich v skutočnosti úloha, a ich úloha bola iba rozbiť ĽSNS, vytvoriť nejaký backup, backup Ficovi a v takýchto situáciách zlomových pokúsiť sa preklopiť misky váh na druhú stranu. A zrazu ľudia, ktorí kandidovali za to, že teda za Boha, za národ, rodina je to najposvätnejšie, robia všetko pre to, a falošnými argumentami sa snažia len nejako vymknúť jak takí namastení hadi z toho, aby podporili rodiny, a skrývajú to za to, že sú tam nejaké krúžky. No ja si osobne myslím, že Mazurekovi by sa zišiel krúžok takých základov čítania s porozumením, alebo ako sa to nazýva, lebo ak by si prečítal to, čo tu bohapusto tvrdí, a teda povedal, že máme si pozrieť na stránke vlády pri tomto návrhu o financovaní voľného času dieťaťa analýzu vplyvov na rozpočet verejnej správy. Povedal? Povedal. Takže otvoríme si analýzu vplyvov na rozpočet verejnej správy, PDF dokument, a prečítame si, hľadám sumu deväť miliónov, jedinú sumu deväť miliónov, ktorú nachádzam, tak tam je že 9,206 milióna a vedľa toho napísané materiálno-technické zabezpečenie. Vidíte tam informačný systém? Ja nie. Keď som sám sa pýtal, čo znamená materiálno-technologické zabezpečenie, tak pri 700-tisíc deťoch na krúžky má byť, alebo tam ten na vládu čo išiel, bolo 492 alebo 496 kontrolórov, z toho šesť ľudí na ministerstve financií, 490 pod finančnou správou. Čiže vypočítajme si ten pomer. Keďže 700-tisíc a polka tisíc alebo pol tisíca kontrolórov, tak to je na 1 400 detí jeden kontrolór. Keď predpokladáme, že v jednom krúžku v priemere bude sedem detí, tak na 200 krúžkov jeden kontrolór. To, čo tu hovoril Richard Sulík alebo aj nám na vláde, že čo my vlastne ideme kontrolovať, ktorý rodič by okrádal svoje vlastné dieťa, no, bohužiaľ, keď jednoducho funguje z ruky do úst a tie peniaze mu v rodine chýbajú, jasné, že by sa správal ako homo ekonomikus a zrazu by sa nejaká skupina ľudí dohodla, že áno, ty budeš ten poskytovateľ krúžku a my ostatní budeme vykazovať akože sme na tom krúžku boli, ty zinkasuješ prachy a potom si to rozdelíme a čo už kúpime, kúpime. Ale jednoducho keď sú raz ľudia zatlačení v kúte, nemajú peniaze, jasné, že pre nich je cennejšie keš, ku ktorému sa dostane takýmto nejakým väčším a menším klamstvom, jako nejaké peniaze virtuálne na krúžky. Ale práve preto, že už si uvedomujeme, že státisíce ľudí by sa takto homo ekonomikus správalo, sme povedali, že to neurobíme cez reálne peniaze, ale budú to peniaze, ktoré sa dajú reálne použiť na krúžky, a áno, bude na to treba približne takýto počet kontrolórov. Ale keďže boli k tomu výhrady na vláde, že chcú najprv vedieť, ako to je zdokumentované, ako to vieme obhájiť ten počet kontrolórov, tak sme to na vláde vyhodili z toho materiálu. Ale to zase by musel Mazurek si naštudovať legislatívny trošku proces a vedel by, že keď je jeden materiál na vláde, nemusí byť ten istý v parlamente, lebo jednoducho sú pripomienky prijaté na vláde k tomu materiálu, ale to by musel trošku ďalej vedieť čítať. A presne to je dôkaz, že tým deckám sa tie krúžky zídu, lebo ak by tento systém podpory voľnočasových aktivít fungoval vtedy, keď Mazurek bol malým deckom, tak by chodil na krúžok doučovania čítania s pochopením a na konci dnes by tu nerozprával tieto bludy. Ale on chodil asi iba na nejaký krúžok strieľania zo samopalu a potom má tú kadenciu 35 slov za minútu či za sekundu, pardon, a potom máte pocit, že aj múdro hovorí. Ale keď to roztiahnete tie slová v čase a zamyslíte sa nad tým, tak to je, že floskula strieda floskulu a bludy, a potom rozmýšľate, prečo tu teraz akurát hovorí, a potom pochopíte, že on vlastne si natáča videjko, potrebuje zostrih, aby zase cez víkend niečo pustil ľuďom, jak to teda on tu všetkému tomu národu a hlavne tomu hlúpemu Matovičovi vysvetlil. No, čiže keď chceme vidieť príklad, ako dopadnú deti bez krúžkov a bez dostatočnej starostlivosti rodičov, videli ste pri vystúpení Mazureka. Chceme mať na Slovensku milióny Mazurekov v budúcnosti, alebo chceme mať normálne inteligentné deti? Ja som za „b". A každý pri hlasovaní ukáže, čo chce mať a akého IQ a akých schopností deti na Slovensku. No a potom, keď si čítame ďalej tú, tú dôvodovú správu analýzu vplyvov na rozpočet verejnej správy a keď teda silou-mocou ideme nájsť niečo, čo sa podobá na informačný systém, o ktorom tu hovorí, za 9 miliónov eur, tak zrazu nájdeme položku 876-tisíc eur, ktorá sa volá Jednorazová úprava informačných technológií, 0,8 alebo zaokrúhlene 0,9 milióna eur. Takže áno, môžme hovoriť, že je tam nejaký asi informačný systém, jasné, že to bude vyžadovať úpravu technológii, keď chcete dať nové, nové prídavky na deti, nové pravidlá pri daňových bonusoch, keď chceme spustiť systém, ktorý má postrážiť celé to, tie finančné toky pri krúžkoch, že deťom, a teda rodičom deťom natečú na virtuálne účty 400 miliónov ročne a bezpečne sa to má dostať k tým poskytovateľom, ak to má byť transparentné, čisté, kontrolovateľné, má to slúžiť rodičom, má to slúžiť poskytovateľom, má to slúžiť finančnej správe, má to slúžiť kontrolórom, tak všetci na konci buďme radi, keď to bude za takýto nejaký peniaz. Ja mám prísľub z ľudí, čo teda majú to, čo to budú mať na starosti na informačných technológiách, že sa chcú práve pri tomto projekte pokúsiť o taký malý zázrak, ukázať, že projekt, za ktorý by si Pellegrini po prvé zobral v škatuli od šampanského Cristal, či ako to o ňom svedčia, 150-tisíc úplatok a na konci tá firma, od ktorej mal zobrať úplatok, robila informačné systémy, naozaj hračkárske informačné systémy, ako virtuálna registračná pokladňa, za 10 miliónov eur a podobne. Tak ja pevne verím, že na konci to bude pár sto tisíc eur a budeme sa práve chváliť s tým, že to, čo by smeráci ukradli 50 miliónov na softvér, my to urobíme za zlomok ceny. Ale keďže ten Mazurek tu vystupoval, tak myslím si, že, a stále tam videl tých deväť miliónov eur, tak v podstate on tam videl to, čo by on urobil. Už videl, že, jak do kelu, prečo my nenasadzujeme, prečo ja nie som ten minister financií a už by som si ukradol niekde tých deväť miliónov, lebo naozaj tá ľudová múdrosť hovorí, podľa seba súdim teba. Ale každý človek, ktorý teda v škole dával pozor, učil sa čítať s pochopením, vidí, že žiadna taká položka nie je v teda v dôvodovej správe, ale zároveň treba povedať, Mazurek to tam nevyčítal sám. Mazurek len dával pozor, čo tu vyprával Richard Sulík, ten sem prišiel s týmto bohapustým klamstvom o deviatich miliónoch na informačný systém a on už chlapec iba verklíkuje, lebo však počul to od ministra hospodárstva, ktorý by mal pravdu hovoriť. Čiže je to bohapustá lož od predsedu SaS, ktorú naďalej teda si zobral fašista a šíri ju ďalej. Takže mrzí ma to, ja verím, že zdravý rozum zvíťazí v priebehu budúceho týždňa, kedy spoločnými silami tento návrh schválime. Deti dlhé roky čakali na pomoc a, tak ako povedal Števo Kuffa, myslím, alebo ty si to hovoril vo vystúpení, lebo z tohto miesta to zaznelo, že za desiatky rokov takáto pomoc voči rodinám nebola urobená. Máme unikátnu príležitosť, je vás tu teraz málo, ale myslím si, že napriek tomu treba to opakovať stále, máme unikátnu príležitosť v podstate urobiť za tie dlhé roky prvý naozaj mimoriadne silný ústretový krok, ktorý naplní to, čo máme napísané v ústave, že Slovensko je prorodinný štát. Doteraz alebo súčasný stav je Slovensko je atrapa prorodinného štátu a najviac diskriminujeme rodiny s deťmi z pohľadu rizika chudoby v rámci všetkých 27 krajín Európskej únie. To, že to ľuďom, ktorí to cítenie voči rodinám nemajú, nič nehovorí a necítia pritom žiadnu emóciu, lebo v Exceli to neukazuje. Holt, taký je svet, podstata je, aby v tejto sále bolo bola väčšina tých, ktorí deti a rodiny s deťmi podporiť chcú. A ja pevne verím, že na konci sa dobrá vec podarí. Bude to náš spoločný úspech. Nebude to úspech Matoviča, bude to spoločný úspech všetkých, ktorí sa za to postavia, a či históriu máme takú alebo onakú v politike, všetci sa naveky, a pevne verím, že ja na smrteľnej posteli, keď budeme si premietať život, tak budeme pamätať na to hlasovanie. Lebo to bude to kľúčové hlasovanie, ktoré paradigmatickým spôsobom zmení charakter tejto, zmení charakter tejto krajiny. A máme možnosť to urobiť všetci. Bohužiaľ, mnoho ľudí v tejto sále si bude hľadať len hlúpe výhovorky lebo jednoducho to tak necítia, alebo ich za to zaplatili, jak som presvedčený, že sú zaplatení ľudia z REPUBLIKY od Fica. Ďakujem veľmi pekne.